ჯენიფერ ეგანი

ჯენიფერ ეგანი (დ. 7 სექტემბერი, 1962) — ამერიკელი რომანისტი და მოთხრობების მწერალი, რომლის ძირითადი ჟანრი იყო მეტაფანტასტიკა. მისმა ერთ-ერთმა ნოველამ — „A Visit from the goon squad“ მიიღო ეროვნული კრიტიკის წიგნის წრის ჯილდო და 2011 წლის პულიცერის პრემია მხატვრული ლიტერატურაში. 2018 წლის 28 თებერვლიდან არის PEN America-ს პრეზიდენტი. ეგანი ცხოვრობს ბრუკლინში, კლინტონ ჰილში, თავის ქმართან და ორ შვილთან ერთად.
ბიოგრაფია და კარიერა
ჯენიფერ ეგანი დაიბადა ჩიკაგოში და გაიზარდა სან ფრანცისკოში. იგი ირლანდიელების მეოთხე თაობას წარმოადგენდა.
ლოუელის სკოლის დასრულების შემდეგ ჩაირიცხა პენსილვანიის უნივერსიტეტში, სადაც მთავარ სპეციალობად აირჩია ინგლისური ლიტერატურა. სწავლის წლებში, ეგანი ხვდებოდა სტივ ჯობსს, რომელმაც დაუყენა მაკინტოშის კომპიუტერი საძინებელ ოთახში.
სასწავლებლის დამთავრების შემდეგ, ეგანმა 2 წელი გაატარა წმინდა ჯონის კოლეჯში, კემბრიჯში, თოურონის ჯილდოდან მიღებული დაფინანსებით. ამ კოლეჯში სწავლის შემდეგ მოიპოვა მაგისტრის ხარისხი.
1987 წელს ჩავიდა ნიუ-იორკში და მუშაობდა უამრავ ადგილას, მაგალითად მიმტანად მსოფლიო სავაჭრო ორგანიზაციაში. პარალელურად სწავლობდა ნაწარმოებების წერას. მცირე ზომის მხატვრული ნაწარმოებები გამოაქვეყნა ისეთ ჟურნალებში, როგორიცაა: „The New Yorker“, „Harper’s“, „Zoetrope: All-story“ და „Ploughshares“. განსაკუთრებით ხშირად აქვეყნებდა „The New Yorker“-ის ჟურნალში.
ეგანის პირველი ნოველა, „უჩინარი ცირკი“ (The Invisible Circus), გამოვიდა 1995 წელს. 2001 წელს შეიქმნა ამ ნაწარმოების ეკრანიზაცია იგივე სახელწოდებით. ეს ნოველა ავტორმა დაწერა ინგლისში სწავლის და ევროპაში მოგზაურობის შემდეგ. ევროპულ ვოიაჟს უკავშირდება ასევე მისი ისტორიების კრებული „ზურმუხტის ქალაქი.“
მან გამოაქვეყნა მოთხრობების მცირე კოლექცია, რომელიც მოიცავდა 4 ნოველას. მათგან ერთ-ერთი — „Look at me“ 2001 წელს ეროვნული წიგნების ჯილდოს ფინალისტი იყო.
შეფასებები
ლიტერატურის აკადემიკოსმა კრიტიკოსებმა შეისწავლეს ჯენიფერის შემოქმედება არაერთ კონტექსტში. დევიდ კოვარტმა წაიკითხა ეგანის პროექტი „დაქირავებული ბანდის ვიზიტი“, რომელიც მიიჩნეოდა მოდერნისტულ ნაწარმოებად, თუმცა მან მიაკუთვნა პოსტმოდერნიზმის მწერლობას. დაახლოებით იგივე შეფასება მისცა ნამუშევარს ადამ კელიმ. ბაოიუ ნიემ ძირითადად ყურადღება გაამახვილა ჯენიფერის მკითხველის მიზიდვის ხერხებზე. იგი ამბობს:
მარტინ პოლის აზრით, ეგანის ნოველების ჟანრად ასახელებს მეტაფანტასტიკას. აგრეთვე ამბობს, უნივერსიტეტებს მის შემოქმედებაში დიდი ადგილი უკავია.
2013 წელს, ბირბეკში, ლონდონის უნივერსიტეტში გაიმართა პირველი აკადემიური კონფერენცია, სახელწოდებით: „უჩინარი ცირკი: ჯენიფერ ეგანის ნამუშევრების
საერთაშორისო განხილვა“.
„The New York Times“- მიხედვით:
ჯილდოები
ეგანმა მიიღო ტოურონის ჯილდო და გახდა ხელოვნების ეროვნული სტიპენდიის მფლობელი, ხოლო 1996 გუგენჰაიმის სტიპენდიის ლაურეატი. 2002 წელს მან დაწერა რეალობაზე დაფუძნებული ნაწარმოები უსახლკარო ბავშვებზე, რომელმაც მიიღო კაროლ კოვალის ჟურნალიზმის ჯილდო.
2004–2005 წლებში იყო დოროთი და ლუის კულმანების ცენტრის თანამშრომელი. ეს ცენტრი მდებარეობდა ნიუ-იორკის ბიბლიოთეკაში და იღებდა მკვლევრებსა და მწერლებს. მისმა 2008 წლის მოთხრობამ ბიპოლარულ ბავშვებზე, მოიგო გამორჩეული მედიის ჯილდო მენტალური დაავადების ეროვნული ალიანსისგან.
2011 წელს იგი გახდა PEN/Faulkner-ის კონკურსის ფინალისტი მხატვრული ლიტერატურის დარგში. ამავე წელს ეგანმა მოიგო წიგნების ეროვნული კრიტიკის წრის ჯილდო ფანტასტიკის ჟანრში და პულიცერის პრემია ნაწარმოებისთვის — „დაქირავებული ბანდის ვიზიტი“.
2018 წელს ეგანმა მიიღო ენდრიუ კარნეგის ჯილდო ნოველისთვის „მანჰეტენის სანაპირო“. ნოველა აგრეთვე გახდა 2017 წლის წიგნის ეროვნული დაჯილდოების ნომინანტი.
რესურსები ინტერნეტში
ჯენიფერ ეგანის ვებ-გვერდი
წიგნის განხილვა Boldtype.com-ზე
ჯენიფერ ეგანის ნამუშევრები thisoldhouse.com-ზე
https://web.archive.org/web/20070804054013/http://bookishlove.net/200611/behrens-egan-and-rackoff-at-happy-endings/
2010 BOMB Magazine ჰეიდი იულავიცის ინტერვიუ ჯენიფერ ეგანთან
ჯენიფერ ეგანი: ქრონოლოგიური ბიოგრაფიის პირველი გამოცემა
სქოლიო
ამერიკელი მწერლები
ამერიკელი ქალი მწერლები
XX საუკუნის ამერიკელი ქალი მწერლები
XXI საუკუნის ამერიკელი ქალი მწერლები
ამერიკელი ქალი რომანისტები
პენსილვანიის უნივერსიტეტის კურსდამთავრებულები
ჩიკაგოელი მწერლები